SA het bloedtekortDie Suid-Afrikaanse Nasionale Bloeddiens (SANBS) het ŉ ernstige tekort aan bloed met slegs sowat twee dae se voorraad. Vanessa Raju, woordvoerder van die SANBS, het aan die Saturday Star gesê dat daar slegs bloed gegee sal word in “absolute noodgevalle” soos ongelukke weens die lae bloedvoorraad. Volgens die berig sal sommige beplande operasies en behandelings met bloed uitgestel word weens die tekort. Raju sê daar moet gewoonlik vyf dae se bloedvoorraad wees. Hy sê die tekort is moontlik as gevolg van minder mense wat bloed skenk in die vakansietydperk.